open-index/open-wikipedia-markdown huggingface dataset:
Walesinterrieri

**Walesinterrieri** (, ) on koirarotu, yksi monista terriereistä. Se sopii erilaiseen metsästykseen ja lemmikiksi. Walesinterrieri on peräisin Isosta-Britanniasta Walesista ja on syntynyt 1800-luvulla. Sen taustalla on epävirallinen rotu Black and Tan Terrier, joka ollut olemassa Englannissa jo 1200-luvulla. Sitä oli myös Walesissa, ja sen lajin Britannian kennelliitto vihdoin rekisteröi walesinterrieriksi. Vuoteen 1900 sen nimi oli "vanhaenglanninterrieri" eli "Black and Tan Rough Haired Terrier" ('mustaruskea karkeakarvainen terrieri'). Rotu hyväksyttiin Britanniassa 1886, ja se on siellä yleisempi kuin airedalenterrieri tai kettuterrieri. 

## Ulkonäkö
Rodun väri on punaruskea mustin merkein tai musta harmaankirjava (grizzle) punaruskein merkein.  Koiran säkäkorkeus voi olla korkeintaan 39 cm ja se voi painaa 9–9,5 kg.

Sillä on kaksinkertainen turkki, jossa aluskarva eristää ja karkea päällyskarva suojaa lialta, sateelta ja tuulelta. 

## Luonne

Walesinterrieri on terrierin perikuva ja sen luonne on tyypillinen terrierimäinen. Se näyttää airendalenterrieriltä, mutta on puolet pienempi. Se on iloinen, eloisa eikä juuri koskaan ujo tai arka. Walesinterriereistä voi tulla uskollisia ja tottelevaisia ystäviä, ja ne sopivat niin kaupunkiin kuin maallekin. Joskus niillä saattaa ilmetä metsästysviettiä. Se ei kaipaa erityisen paljon liikuntaa, mutta ei kuitenkaan väsy ja on hyvä kumppani liikuntaa harrastavalle. Se on aktiivinen ja peloton, eikä se ole innokas tappelemaan, mutta pitää kyllä tarvittaessa puoliaan. Mukavana pysyäkseen se kaipaa paljon henkisiä virikkeitä. Pikkuinen piha, jossa se joutuu olemaan päivän ilman mitään tekemistä, ei riitä sille. Nämä koirat kaipaavat kiinnostavaa tekemistä päivittäin. 

Walesinterrierit sopeutuvat hyvin lasten kanssa olemiseen. Ne leikkivät mielellään ja katselevat lasten leikkiä. Ne myös leikkivät mielellään lasten kanssa, mutta joskus lapsi väsyy ennen koiraa, joten aikuisen valvova silmä on tarpeen, ettei tule väärinkäsityksiä.

## Hoito
Rotu kuuluu nypittäviin rotuihin. Sillä on karkea karva, joka pitää nyppiä käsin, ei leikata. Se ei pudottele karvoja kuten monet muut koirarodut, vaan siltä pitää nyppiä vanhat pitkät karvat, jolloin karva säilyy lyhyenä. Koira ei kaipaa säännöllistä kylvetystä. Turkki on nypittävät 3–6 kuukauden välein. Perusteellinen nyppiminen kestää 3–4 tuntia, ja kasvattajan pitää osata neuvoa, mistä löytyy ammattitaitoinen henkilö sen tekijäksi oikealla tavalla. Jos karvan leikkaa, se pehmenee ja sen selvärajainen musta ja ruskea väritys häviää, ja väri muuttuu epämääräisen sameaksi.

Seurakoirana olevan koiran turkin voi myös leikata, jos sen kanssa ei käy näyttelyissä.

## Terveys
Suurin osa walesinterriereistä on terveitä ja ne ovat fyysisesti kestäviä. Rodulla ei ole mitään sille tyypillisiä vikoja. Terve walesinterrieri elää noin viisitoistavuotiaaksi ja pysyy aktiivisena ja eloisana hyvin iäkkääksi, jos siitä ja sen terveydestä pidetään hyvää huolta.

## Lähteet
* Ulla Kokko: *Koirien pikkujättiläinen*. WSOY 2004.

### Viitteet

## Aiheesta muualla

*Kennelliiton rotukuvaus
*Walesinterrierikerho
*hankikoira.fi
Bengalinkielinen Wikipedia

**Bengalinkielinen Wikipedia** on Wikipedian bengalinkielinen versio. Se perustettiin 27. tammikuuta 2004. Heinäkuussa 2013 bengalinkielisessä Wikipediassa oli yli 26&nbsp;500 artikkelia. Nykyään artikkeleita on noin . Se on artikkelimäärältään 68. suurin Wikipedia (23.3.2021).

## Aiheesta muualla
Luettelo Bereniken hiusten tähdistön tähdistä

**Luettelo [[Bereniken hiukset|Bereniken hiusten]] tähtikuvion tähdistä**:

Taulukon sarakkeissa käytetyt lyhenteet:
* **HD** numero Henry Draper -luettelossa
* **HIP** numero Hipparcos-luettelossa
* **RA** Rektaskensio
* **DEC** Deklinaatio
* **Vis** Näennäinen kirkkaus
* **Abs** Absoluuttinen kirkkaus

## Lähteet

*
Baskinkielinen Wikipedia

**Baskinkielinen Wikipedia** on Wikipedian baskinkielinen versio. Se perustettiin 6. joulukuuta 2001. 9. joulukuuta 2010 baskinkielisessä Wikipediassa oli 61&nbsp;193 artikkelia, mikä teki siitä artikkelimäärältään 45. suurimman Wikipedian. Nykyään artikkeleita on . Se on artikkelimäärältään 34. suurin Wikipedia.

## Lähteet

## Aiheesta muualla
Sophie B. Hawkins

**Sophie Ballantine Hawkins** (s. 1. marraskuuta 1964) on yhdysvaltalainen laulaja-lauluntekijä. 

Hawkins syntyi New Yorkissa ja valmistui Manhattan School of Musicista. Hän sai Grammy-ehdokkuuden jo debyyttialbumillaan *Tongues and Tails* (1992). Laulu "Damn I Wish I Was Your Lover" nousi Yhdysvaltain singlelistan viidenneksi. Seuraava albumi *Whaler* ilmestyi 1994. 

Hawkins on avoimesti biseksuaalinen.

## Diskografia
* *Tongues and Tails* (1992)
* *Whaler* (1994)
* *Timbre* (1999)
* *The Best of Sophie B. Hawkins* (2001)
* *Wilderness* (2004)
* *Live! The Bad Kitty Board Mix* (2006)

## Lähteet

## Aiheesta muualla
* Viralliset sivut
Matchbox Twenty

**Matchbox Twenty** (myös **Matchbox 20**) on rock-yhtye Orlandosta, Floridasta. Yhtye on myynyt yhteensä 39 miljoonaa albumia. 

## Jäsenet
* Rob Thomas – laulu ja piano
* Kyle Cook – kitara ja taustalaulu
* Brian Yale – basso
* Paul Doucette – rummut ja taustalaulu

### Entiset jäsenet
* Adam Gaynor – rytmikitara ja taustalaulu (1996–2005)

## Tuotanto
### Albumit
* *[[Yourself or Someone Like You]]* (1996) US: #5 (12x Platinum) AUS: #1 (9x Platinum) AUS: (End of year chart 1998): #1 http://www.aria.com.au/pages/aria-charts-end-of-year-charts-top-100-albums-1998.htm (Maailmanlaajuisesti: 20 miljoonaa)
* *[[Mad Season (albumi)|Mad Season]]* (2000) US: #3 (4x Platinum); UK: #31,(Maailmanlaajuisesti: 10 miljoonaa)
* *[[More Than You Think You Are]]* (2002) US: #6 (2x Platinum); UK: #31, AUS: #3 (5x Platinum) (Maailmanlaajuisesti: 7 miljoonaa)
* *EP* (2003)
* *[[Exile on Mainstream]]* (2007)
* *North* (2012)

## Aiheesta muualla
* Virallinen kotisivusto
* http://nymag.com/daily/intel/2007/04/rob_thomas.html/
Kalevan kisat 2005

**[[Kalevan kisat]] 2005** järjestettiin Porissa 15.–17. heinäkuuta.

Kalevan maljan voitti Lahden Ahkera.

## Mitalistit
### Miehet

### Naiset

## Lähteet
* https://www.tilastopaja.eu/fi/db/tulokset.php?CID=26856

### Viitteet
Miss Read

**Dora Jessie Saint** (o.s. Shafe; 17. huhtikuuta 1913 – 7. huhtikuuta 2012), joka tunnetaan paremmin äitinsä tyttönimeen perustuvalla kirjailijanimellä **Miss Read**, oli brittiläinen kirjailija. Varsinaiselta ammatiltaan hän oli opettaja.

Read julkaisi 1950-luvulta alkaen vuoteen 1996 asti lukuisia romaaneja, jotka keskittyvät pääasiassa kahteen kuvitteelliseen englantilaiskylään, Fairacreen ja Thrush Greeniin. 

Read oli naimisissa historianopettajana toimineen Douglas Saintin kanssa ja sai yhden tyttären.

## Lähteet

## Aiheesta muualla
* Tuotanto
Konyan maakunta

**Konyan maakunta** () on yksi Turkin 81 maakunnasta. Se on pinta-alaltaan - 40&nbsp;838 neliökilometriä - Turkin suurin maakunta. Konya sijaitsee Keski-Anatoliassa. Maakunnan pääkaupunki on Konya (1&nbsp;174&nbsp;536 as., arvio 31.12.2014).

Konyan naapurimaakunnat ovat Mersin, Karaman ja Antalyan maakunta etelässä, Isparta ja Afyonkarahisarin maakunta lännessä, Eskişehir ja Ankaran maakunta pohjoisessa, sekä Aksaray ja Niğden maakunta idässä.

## Piirikunnat

Konya on jaettu 31 piirikuntaan. 

*Ahırlı
*Akören
*Akşehir
*Altınekin
*Beyşehir
*Bozkır
*Çeltik
*Cihanbeyli
*Çumra
*Derbent
*Derebucak
*Doğanhisar
*Emirgazi
*Ereğli
*Güneysınır
*Hadım

*Halkapınar
*Hüyük
*Ilgın
*Kadınhanı
*Karapınar
*Karatay
*Kulu
*Meram
*Sarayönü
*Selçuklu
*Seydişehir
*Taşkent
*Tuzlukçu
*Yalıhüyük
*Yunak

## Lähteet

## Aiheesta muualla

*Info Konya 
*Sää Konyassa
Tiko

**Roberto Martínez Rípodas** eli **Tiko** (s. 15. syyskuuta 1976 Pamplona, Navarra, Espanja) on espanjalainen jalkapalloilija, joka edustaa Segunda Divisiónissa pelaavaa Eibaria. Pelipaikaltaan 178-senttinen Tiko on keskikenttäpelaaja.

Tiko on Osasunan kasvatti ja teki ensiesiintymisensä seuran tuolloin Segunda Divisiónissa pelanneessa edustusjoukkueessa kauden 1996–1997 loppupuolella. Vuonna 1999 hän siirtyi Athleticiin, jossa hän pelasi lähes 200 Primera Divisiónin ottelua seuraavan yhdeksän kauden aikana. Kesällä 2008 hän siirtyi Eibariin.

Ensimmäisen ja ainoan esiintymisensä Espanjan maajoukkueessa Tiko teki vuonna 2002 harjoitusottelussa Alankomaita vastaan, minkä lisäksi hän on pelannut epävirallisessa Baskimaan joukkueessa.

## Lähteet
Kiyoshige Koyama

**Kiyoshige Koyama** (15. tammikuuta 1914 – 6. kesäkuuta 2009) oli japanilainen säveltäjä. Hän hankki elantonsa vuoteen 1955 saakka toimimalla koulun opettajana ennen omistautumistaan täyspäiväiselle sävellystyölle.

Koyaman ura säveltäjän käynnistyi verrattain myöhään, ja hänen teoksiaan alettiin esittää vasta toisen maailmansodan jälkeen. Hän syntyi Naganossa ja sai sävellyksenopetusta Kornei Abelta.

Koyaman sävellystuotantoon kuuluu mm. ooppera *Sanshyo-Dayu* sekä sinfoninen sarja *Masque of Noh Play*.

## Lähteet
Luettelo Eridanuksen tähdistön tähdistä

**Luettelo [[Eridanus]]-tähtikuvion tähdistä**:

Taulukon sarakkeissa käytetyt lyhenteet:
* **HD** numero Henry Draper -luettelossa
* **HIP** numero Hipparcos-luettelossa
* **RA** Rektaskensio
* **DEC** Deklinaatio
* **Vis** Näennäinen kirkkaus
* **Abs** Absoluuttinen kirkkaus

## Lähteet

*
Erland von Koch

**Sigurd Christian Jag Erland Vogt von Koch** (26. huhtikuuta 1910 Tukholma, Ruotsi – 30. tammikuuta 2009) oli ruotsalainen säveltäjä ja professori. Hänen vanhempansa olivat säveltäjä Sigurd von Koch (1879–1919) sekä tämän vaimo Karin Magnell.

Koch aloitti opintonsa Ruotsin kuninkaallisessa musiikkiakatemiassa ja opiskeli myöhemmin sävellystä, pianonsoittoa sekä orkesterinjohtoa Berliinissä.

Kochin sävellystuotantoon kuuluu muun muassa kuusi sinfoniaa, lastenooppera, viisi balettia, kamarimusiikkia, elokuvamusiikkia (muun muassa Ingmar Bergmanin elokuviin), musiikkia puhaltimille sekä virsiä. Ruotsin kirkon virsikirjassa on kolme hänen säveltämäänsä virttä: 202 (Kun talven unta nukkuu maa, teksti Harry Martinson 1973), 484 (Maan päällä pyhät Herran, teksti Olov Hartman 1977)  ja 637 (On kerran ajan aamussa, teksti Göran Bexell 1972) 

## Lähteet
Hulktar

**Hulktar** (oik. **Jennifer Walters-Jameson**, ) on Marvelin sarjakuvissa esiintyvä fiktiivinen sarjakuvasankaritar. Hänen ensiesiintymisensä oli *Savage She-Hulk* #1 -lehdessä helmikuussa 1980. Hänet loivat käsikirjoittaja Stan Lee ja piirtäjä John Buscema.

Hulktar on ollut sekä Kostajien että Ihmenelosten jäsenenä. Taitavana asianajajana hän on palvellut monia supersankareita lukuisissa tilanteissa.

## Historia

Jennifer Walters on tunnetun tiedemiehen Bruce Bannerin (Hulk) serkku, ja kerran Walters löysikin Bannerin oveltaan. Banner halusi ottaa yhteyttä sukulaisiinsa, joihin hän oli menettänyt kontaktinsa Hulkina olon, ja puolustusvoimien huippusalaisten operaatioiden turvallisuusmääräysten, takia. Bruce ja Jennifer lähtivät ajelulle, mutta asianajajana Walters oli sotkeutunut Kalifornian rikollismaailmaan, ja rikolliset kostivat ampumalla häntä ajomatkan aikana. Koska Banner tiesi Waltersilla ja itsellään olevan sama veriryhmä, hän toimitti omatoimisen verensiirron Jenniferin oltua vaarassa kuolla ampumahaavan aiheuttamaan verenhukkaan. Bannerin säteilytetty veri sai aikaan myös Waltersissa "hulkmaisen" reaktion, kun hän joutui vaaratilanteeseen. On kuitenkin pantava merkille, että Walters ei menetä järkeään ja yleensä hän jopa pitää enemmän Hulktarena kuin Jenniferinä olemisesta. Huomattuaan yliluonnolliset voimansa Hulktar kosti kimppuunsa käyneille rikollisille, aloitti seikkailijan elämän ja liittyi Kostajiin. Salattujen Sotien lopussa hän suostui astumaan Möykyn tilalle Ihmenelosiin tämän jäädessä vielä Taistelumaailmaan.

## Muissa medioissa
Hahmo on esiintynyt sivuosassa useissa piirretyissä televisiosarjoissa.

Hahmoon perustuva Disney+-sarja *[[She-Hulk: Attorney at Law]]* julkaistiin vuonna 2022.

## Hahmoa näytelleet
Miina Ruokolainen

**Miina Maarit Hennikki Ruokolainen** (o.s. **Kenttä**, s. 19. helmikuuta 1986 Helsinki) on suomalainen seiväshyppääjä.

Ruokolainen voitti koululaisten maailmanmestaruuden 2002 XII Gymnasiadeissa tuloksella 385. Nuorten maailmanmestaruuskilpailuihin Ruokolainen osallistui 2002 ja 2004. Molemmilla kerroilla hän karsiutui eikä selviytynyt loppukilpailuun. Vuonna 2005 hän sijoittui alle 20-vuotiaiden Euroopan-mestaruuskilpailuissa kahdeksanneksi.

Ruokolainen sijoittui 2004 neljänneksi sisäratojen SM-kisoissa tuloksella 370. Samana vuonna hän oli Kalevan kisoissa kuudes. 2005 hän voitti SM-pronssia sisäratojen SM-kisoissa. Porin Kalevan kisoissa hän oli toinen tuloksella 380. Vuonna 2006 hän oli SM-halleissa neljäs.

Ruokolainen hyppäsi seiväsennätyksensä 400 cm Kaunasissa 23. heinäkuuta 2005.

Ruokolainen edusti seuratasolla Mikkelin Kilpa-Veikkoja. Hänen valmentajansa oli Santeri Kenttä.

## Henkilökohtaiset ennätykset
* Seiväshyppy: 400 (2005)

## Lähteet
* 

### Viitteet
Dispur

**Dispur** (, ) on Assamin osavaltion pääkaupunki Intiassa.
Se oli Guwahatin vähäinen esikaupunki, kunnes nostettiin osvaltion pääkaupungiksi vuonna 1973. Silloin Meghalaya erotettiin omaksi osavaltiokseen, ja Assamin entinen pääkaupunki Shillong jäi Meghalayan pääkaupungiksi.
 
Dispurissa itsessään on vain noin 1700 asukasta , mutta se on osa Guwahatin lähes miljoonan hengen taajama-aluetta. Dispurin tärkein tuotantohaara on teen valmistus, mutta kaupungin läpi kulkee myös lähiseutujen tuottamaa riisiä, hedelmiä ja puuvillaa. Maatalous ja sen tuotteiden jalostaminen on suurin työllistäjä, toisena tulee kaivosteollisuus. 
 
Alueen kolme merkittävintä temppelipaikkaa ovat Kamakhya, Surya Pahar ja Navagraha. 
## Lähteet
Brian Aherne

**William Brian de Lacy Aherne** (2. toukokuuta 1902 King’s Norton, Worcestershire – 10. helmikuuta 1986 Venice Florida) oli englantilainen elokuvanäyttelijä.

Aherne kävi lapsena koulua Lontoon Italia Conti Academyssä. Hänellä oli ollut lapsirooleja jo ennen opintojen viimeistelyä Malvern Collegessa. Hän esiintyi lavalla ensimmäistä kertaa Birminghamissa 9-vuotiaana. 

Aherne esiintyi alun perin mykkäelokuvissa ja teki debyyttinsä äänielokuvassa vuonna 1931. Esiinnyttyään muutamassa äänielokuvassa Britanniassa hän pääsi Hollywoodiin, jossa häneltä valmistui lopulta yli kolmekymmentä elokuvaa. Aherne oli vuosina 1939–1945 naimisissa Joan Fontainen kanssa. 

Ahernella oli merkittäviä rooleja muun muassa elokuvissa *[[Minä tunnustan]]* (1953) sekä *Harvat ovat valitut* (1940). Hän julkaisi omaelämäkerran ja lisäksi George Sandersin elämäkertateoksen.

Aherne kuoli sydänvikaan Floridassa 83-vuotiaana. Hänellä on tähti Hollywood Walk of Famella.
Franco Cerri

**Franco Cerri** (29. tammikuuta 1926 Milano – 18. lokakuuta 2021) oli italialainen jazz-kitaristi.

Cerri teki uransa aikana yhteistyötä muun muassa Gorni Kramerin, Django Reinhardtin, Chet Bakerin, Gerry Mulliganin, Billie Holidayn sekä Lee Konitzin kanssa. Italian presidentti Carlo Azeglio Ciampi myönsi hänelle tammikuussa 2006 *Commendatore della Repubblican* arvonimen.

## Diskografiaa
### Orkesterinjohtajana
*1952 – The Franco Cerri Quintet, mukana Flavio Ambrosetti
*1958 – Jazzin' with Cerri
*1959 – Franco Cerri and his European Jazz Stars, mukana Lars Gullin, Flavio Ambrosetti, George Gruntz, Karl Theodor Geier ja Pierre Favre 
*1960 – Franco Cerri Quartet
*1960 – Franco Cerri Quartet and Choristers
*1961 – Franco Cerri International Jazz Meeting
*1963 – Bossa nova (Columbia, QPX 8043)
*1964 – Chitarra, QPX 8059)
*1966 – 12 bacchette per una chitarra
*1968 – La sera a casa con te (CGD, POP 73)
*1970 – Franco Cerri Jazz (Dire, FO 338)
*1973 – Metti una sera Cerri (Music, LPM 2012); mukana Nando De Luca, Pino Presti ja Tullio De Piscopo 
*1974 – From Cathetus to Cicero, mukana Stefano Cerri ja Gianluigi Trovesi
*1975 – A Limen
*1975 – Querce platani e cerri
*1976 – Nuages (Dischi Ricordi)
*1976 – Franco, Tony e Pompeo (Mallobia, LP 003); mukana Tony Scott ja Bunny Foy
*1977 – Un suo modo di dire (Dire, FO 347)
*1978 – Noi duero
*1979 – Demoiselle
*1981 – Omaggio a Bill Evans (Dire, FO 361); mukana Enrico Intra ja Lucio Terzano
*1982 – Effetto Alfa
*1984 – Franco Cerri Today! (Dire, FO 372)
*1985 – From Milan to Frankfurt
*1990 – Jazz in Italy (mukana Enrico Intra quartet; Ariston Records, ARJ/701)
*1990 – Di jazz in jazz (Dire, FO386)
*1993 – Cerri & Cerri
*1995 – A Django, en souvenir de Milan
*1997 – From Milan to Brussels
*1998 – Images
*1999 – Di Jazz in Cerri...di Cerri in Jazz
*2000 – In punta di Cerri
*2003 – From Cathetus to Cicero (uudelleen julkaisu -CD)
*2004 – Ieri & oggi (uudelleen julkaisu Metti Una sera Cerri + bonus tracks -CD)
*2006 – Just Smile, mukana Renato Sellani, Gianni Basso, Matteo Brancaleoni, Massimo Moriconi, Stefano Bagnoli ja Fabrizio Bosso
*2011 – Bossa with Strings (Blue Serge)
*2012 – Cerrimedioatutto (M.A.P. Golden Jazz)

### Sessiomuusikkona
**Roberto Vecchioni**
*Parabola (1971)
*Saldi di fine stagione (1972)
*L'uomo che si gioca il cielo a dadi (1973)
 
**Caterina Valente**
*A briglia sciolta (1990)

**Nicola Arigliano**
*Go man! (2001)

**Matteo Brancaleoni**
*Just Smile (2006)

**Alvaro Belloni**
*Bossa & Friends, mukana Giovanni Falzone, Rudy Migliardi, Attilio Zanchi ja Riccardo Fioravanti (2010)

**Shirley Bunnie Foy**
*Shirley Bunnie Foy (60th Anniversary) (2013)

## Lähteet
Murom

**Murom** () on kaupunki Vladimirin alueen itäosassa Venäjällä. Kaupunki sijaitsee Volgan sivujoen Okan länsirannalla, linnuntietä runsas 120 kilometriä alueen pääkaupungista Vladimirista itään.

Murom on Muromin piirin hallinnollinen keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 120&nbsp;800 henkeä (vuonna 2006).

Kaupungin nimi juontuu seudulla ennen slaavien tuloa asuneesta suomalaisugrilaisesta muroman kansasta. Ensimmäisen kerran kaupunki mainitaan Nestorin kronikassa vuoden 862 tienoilla. Vuodesta 1097 aina 1400-luvulle se oli Muroman ruhtinaskunnan pääkaupunki. Vuonna 1088 sitä hävittivät Volgan bulgaarit ja vuosina 1239, 1281 ja 1293 mongolivalloittajat. 1400-luvun alussa kaupunki liitettiin Moskovan ruhtinaskuntaan, ja se toimi pitkään Moskovan itäisenä rajalinnoituksena. Vuodesta 1778 lähtien Murom oli samannimisen Vladimirin läänin kihlakunnan keskus.

1600-luvulla Murom oli tärkeä käsityöläisammattien keskus, johon alkoi seuraavalla vuosisadalla syntyä teollisuutta. Nykyään kaupungissa on kone- ja laiterakennus-, elektroniikka-, tekstiili- ja puunjalostusteollisuutta.

Kaupunki sijaitsee Okajoen jyrkällä rannalla. Vuonna 1788 laaditun säännöllisen asemakaavan mukaan rakennettu keskusta koostuu etupäässä kaksikerroksisista kauppiastaloista. 

Kaupungin eteläosassa sijaitsee 1000-luvulla perustettu Vapahtajan luostari, jossa on säilynyt 1500-luvun loppupuolella rakennettu Kristuksen kirkastumisen katedraali. Luostarin lähellä on pieni Kosman ja Damianin kirkko vuodelta 1565 sekä samanniminen klassistinen kirkko (1804) kellotapuleineen. 

Keskustassa sijaitsevat pääosin 1600-luvulla rakennetut Pyhän kolminaisuuden, Marian ilmestyksen ja Ylösnousemuksen luostarit. Rantavallin reunalla on vuosina 1700–1717 pystytetty pyhän Nikolaoksen kirkko. 

Keskustassa on empiretyylisiä rakennuksia sekä jugendtyylinen rautatieasema vuodelta 1912. Kotiseutumuseon kokoelmat käsittävät 1500–1800-lukujen ikoneja, käsityötaidetta sekä venäläisten taidemaalarien teoksia.

## Lähteet

## Aiheesta muualla

* Muromin kaupungin sivusto 
* Murom Vladimirin alueen sivustolla  
* Epävirallinen kaupunkisivusto  
* Murom sivu osoitteessa wikiway.com
Playa

**Playa** on suomalainen yhtye. Yhtyeen ensimmäisessä kokoonpanossa vaikutti Irina, joka myöhemmin siirtyi soolouralle.
Yhtyeen ensimmäinen single "Daba Dam Dam" ilmestyi 1990-luvun loppupuolella. Myös pari muuta singleä julkaistiin 90-luvulla

Irinan lähdön jälkeen Playa on jatkanut keikkailua eri kokoonpanolla ja myös muut Playan solistit ovat tehneet soolouraa .

## Omat julkaisut
* *Daba Dam Dam* (1998)
* *Sano Yes* (1998)
* *Ethän pelkää* (1998)

## Lähteet
Luettelo Feeniksin tähdistön tähdistä

**Luettelo [[Feeniks (tähdistö)|Feeniksin]] [[tähtikuvio]]n tähdistä**.

Taulukon sarakkeissa käytetyt lyhenteet:
* **HD** numero Henry Draper -luettelossa
* **HIP** numero Hipparcos-luettelossa
* **RA** Rektaskensio
* **DEC** Deklinaatio
* **Vis** Näennäinen kirkkaus
* **Abs** Absoluuttinen kirkkaus

## Lähteet

*
BMW 6-sarja

**BMW 6-sarja** on BMW:n vuosina 1976–1989 ja uudelleen vuodesta 2003 lähtien valmistama automalli.

## BMW 6-sarja (E24) 1976–1989

 

## BMW 6-sarja (E63) 2003–2010

 

## BMW 6-sarja (F13) 2011–2018

 

## BMW 6-sarja (G32) 2017–

 

## Aiheesta muualla
Ann Coulter

**Ann Hart Coulter** (s. 8. joulukuuta 1961) on yhdysvaltalainen konservatiivinen kolumnisti, poliittinen kommentaattori ja kirjailija. Hänet tunnetaan keskustelua herättävistä radikaaleista lausunnoistaan.

Coulter syntyi New Yorkin kaupungissa, mutta kasvoi New Canaanissa Connecticutissa. Hän opiskeli lakia University of Michigan Law Schoolissa ja työskenteli vetoomustuomioistuimessa Kansas Cityssä. Hän työskenteli senaatin lakikomiteassa republikaanien vuoden 1994 vaalivoiton jälkeen.

Kansalliseen mediaan Coulter pääsi, kun MSNBC palkkasi hänet 1996 lakikirjeenvaihtajaksi. Kanava erotti hänet ensimmäisen kerran helmikuussa 1997 hänen pilkattuaan edesmennyttä Yhdysvaltain Ranskan-lähettilästä Pamela Harrimania. Lopullisesti kanava erotti Coulterin, kun hän pilkkasi maamiinojen kieltokampanjan perustajaa, vammautunutta Vietnamin sodan veteraania Robert Mulleria syyttäen tätä sodan häviämisestä.

Coulter avusti Paula Jonesia ilmaiseksi hänen demokraattipresidentti Bill Clintonia vastaan nostetussa, seksuaalista ahdistelua käsittelevässä oikeusjutussaan.

13. syyskuuta 2001 Coulter kirjoitti kolumnissaan:

## Kirjallinen tuotanto
Coulter on kirjoittanut kuusi kirjaa, jotka kaikki ovat nousseet *[[The New York Times]]in* Best Seller -listalle:
* *High Crimes and Misdemeanors: The Case Against Bill Clinton* (, 1998)
* *Slander: Liberal Lies About the American Right* (, Crown Forum 2002)
* *Treason: Liberal Treachery from the Cold War to the War on Terrorism* (, Crown Forum 2003)
* *How to Talk to a Liberal *(*If You Must*)*: The World According to Ann Coulter* (, 2004)
* *Godless: The Church of Liberalism* (, Crown Forum 2006)
* *If Democrats Had Any Brains, They'd Be Republicans* (Crown Forum 2006)

Kirjoissaan Coulter puolustaa Richard M. Nixonia ja väittää demokraattien maanpetoksellisesti heikentäneen Yhdysvaltain ulkopolitiikkaa, George W. Bushin joutuneen epäreilun mediamyllytyksen kohteeksi ja liberaalien kieltävän Jumalan ja pitävän liberalismia itseään uskontona. 

## Lähteet

## Aiheesta muualla
*Viralliset sivut
Shillong

**Shillong** (, ) on Meghalayan osavaltion pääkaupunki Intiassa. Vuonna 2011 kaupungissa laskettiin asuvan noin 350&nbsp;000 ihmistä. Tähän lukuun sisältyy arvio kaupungin slummien asujaimistosta.

Shillong sijaitsee Himalajan juurella 1&nbsp;500 metrin korkeudessa, joten ilmasto on siellä miellyttävämpi kuin Intian trooppisissa osissa. Shillong oli Assamin pääkaupunki vuoteen 1973, jolloin Assam ja Meghalaya erosivat toisistaan.

Alueen nähtävyyksiä ovat luolat, vuorikiipeilyreitit ja vesiputoukset. Shillongiin ei ole rautatietä ja lähin pieni lentokenttä on 30 kilometrin päässä. 

## Lähteet

## Aiheesta muualla

* Shillong.com
* Shillong Online
Ajotietokone (polkupyörä)

**Ajotietokone** on polkupyörään kytkettävä elektroninen laite, joka mittaa ja näyttää pyöräilijälle laitteen mallista riippuen ajonopeuden, ajetun matkan ja kuluneen ajan, huippu- ja keskinopeuden sekä kokonaismatkan ja -ajan. Muihin toimintoihin voi kuulua kalorimittari, renkaan kierrosnopeuden mittaus, poljintiheysmittari ja sykemittari. Eri toimintojen välillä liikutaan yksinkertaisen käyttöliittymän ja muutaman, yleensä vain kahden painikkeen avulla. Ajotietokone kiinnitetään pyörän ohjaustankoon pienen telineen avulla, jolloin ajotietokone on mahdollista ottaa aina mukaan poistuttaessa pyörän luota.

## Toiminta
Pyörien pyörimisnopeutta mittaava anturi sijoitetaan normaalisti etuhaarukkaan lähelle pinnoja. Magneetti, johon anturi reagoi, kiinnitetään pinnaan anturin kanssa samalle tasalle. Anturi koostuu reed-eli kielireleestä, joka sulkeutuu ja alkaa johtaa sähköä jouduttuaan riittävän voimakkaaseen magneettikenttään. Jokaisella renkaan kierroksella pinnaan kiinnitetty magneetti ohittaa haarukkaan kytketyn anturin ja aiheuttaa näin lyhyen sähköpulssin ajotietokoneelle. Ajotietokone on sulautetun järjestelmän sovellus eli koostuu mikro-ohjaimesta, johon sähköpulssi ohjataan. Mikro-ohjaimeen ladattu ohjelma laskee kahden tai useamman reed-releeltä tulleen pulssin välisen ajan. Ennalta asetetun renkaan halkaisijan ja pulssien välisen ajan perusteella mikro-ohjain pystyy laskemaan yllä mainitut suureet ja näyttämään ne laitteen näytössä. On olemassa myös ajotietokoneita, joissa tieto anturilta välittyy ajotietokoneelle langattomasti. Lisäksi joidenkin ajotietokoneiden nopeus- ja matkatieto saadaan GPS-paikannusjärjestelmän satelliiteista.

Ajotietokone voi sisältää myös kellon, sekuntikellon ja niin sanotun selaustoiminnon, joka vaihtaa automaattisesti eri toimintatilojen välillä (kokonaismatka > keskinopeus > huippunopeus jne.) muutaman sekunnin välein. 

## Valmistajia

*Polar Electro
*Sigma Sport
*VDO
*Cat Eye
*Suunto
*ErgoBrain
*FRWD
*Mavic
*Wahoo
NORDUnet

**NORDUnet** on Pohjoismaiden kansallisten tutkimusverkkojen yhteistyöorganisaatio, joka tuottaa verkkopalveluita korkeakoulu- ja tiedeyhteisöille. Tutkimusverkkojen välinen liikenne sekä niiden liikennöinti kansainväliseen ja kaupalliseen Internetiin on toteutettu NORDUnet-verkon kautta. Yhteistyötä koordinoi tanskalainen osakeyhtiö NORDUnet A/S, jonka osakkaina ovat viiden Pohjoismaan tutkimusverkko-organisaatiot:

* DeIC (Tanska), 
* Funet (Suomi), 
* RHnet (Islanti), 
* SUNET (Ruotsi) ja 
* UNINETT (Norja).

## Historia

Yhteistyö alkoi jo vuonna 1980. Yhteydet rakennettiin alun perin Pohjoismaisen ministerineuvoston rahoittaman Nordunet-ohjelman avulla, ja ohjelman päätyttyä toiminta vakinaistettiin muodostamalla tanskalainen osakeyhtiö NORDUnet A/S. Osakeyhtiön osakkaiksi tulivat alkuvaiheessa Suomen ja Tanskan opetusministeriöt, Norjan UNINETT sekä Ruotsin opetus- ja kulttuurivirasto.

Yhteysnopeudet NORDUnetista Yhdysvaltoihin muodostuivat pian pullonkaulaksi liikennöintitarpeiden noustessa. Vuonna 1991 nopeus nelinkertaistui 64 kbit/s:sta 256 kbit/s:iin. Samaan aikaan Suomen nopeus NORDUnetiin oli 192 kbit/s.

NORDUnet toi Suomen ja Pohjoismaiden tiedeyhteisölle Internetin jokapäiväiseksi työkaluksi. Suomessa NORDUnet mahdollisti myös ilmaisen Internet yhteyden korkeakouluopiskelijoille. Tämän vuoksi jokaisella 1990-luvun alussa tai sen jälkeen korkeakoulusta valmistuneella on ollut mahdollisuus käyttää Internetiä, sekä he ovat oppineet ymmärtämään ja hyödyntämään sen edut. Täten NORDUnetillä on ollut suuri vaikutus siihen, kuinka hyvin Suomi on myös kansainvälisesti menestynyt IT-alalla. 

Nykyään NORDUnet tutkii uusia tietoverkkoratkaisuja. NORDUnet tarjoaa edelleen ensimmäisen luokan yhteyden Pohjoismaisille tiedeyhteisölle sekä korkeakouluille, mutta tutkii myös uusia teknologioita, jotka tulevaisuudessa olisivat kaikkien ulottuvilla. Vuonna 2015 NORDUnet yhdistää toisiinsa yli 400 koulutuksen ja tutkimuksen organisaatiota sekä niiden 1,2 miljoonaa käyttäjää.

## NORDUnet-runkoverkko

NORDUnet huolehtii Pohjoismaiden tutkimusverkkojen välisestä tiedonsiirtoverkosta ja yhteyksistä kansainväliseen akateemiseen ja kaupalliseen Internet-verkkoon. Syksyyn 2004 mennessä Suomi, Ruotsi, Norja ja viimeisenä Tanska yhdistettiin 10 Gbit/s yhteyksillä. Keväällä 2007 otetaan käyttöön vuokrattuihin kuituyhteyksiin perustuva verkko.

## Lähteet

## Aiheesta muualla
*NORDUnetin kotisivut
*NORDUnet ja Funetin yhteydestä
Theofánis Gkékas

**Theofánis ”Fánis” Gkékas** (sukunimi usein muodossa *Gékas*, , s. 23. toukokuuta 1980 Lárisa, Kreikka) on kreikkalainen jalkapalloilija, joka edustaa espanjalaista Levantea. Pelipaikaltaan 179-senttinen Gkékas on hyökkääjä.

## Ura

Gkékas aloitti uransa kotimaassaan kakkosdivarijoukkue AEL 1964:ssa. Kesällä 2001 kolmen AELissa vietetyn kauden jälkeen hän siirtyi Kallitheaan. Gkékasin hurjat maalimäärät liigassa herättivät Kreikan isojen seurojen kiinnostuksen. Tehtyään 46 maalia 99 ottelussa Gkékas siirtyi vuonna 2005 Panathinaikosiin.

Ensimmäisellä Panathinaikos-kaudellaan Gkékas jatkoi siitä mihin Kallitheassa jäi ja voitti liigan maalipörssin 17 maalilla. Maaliskuussa 2005 Gkékas teki debyyttinsä Kreikan maajoukkueessa MM-karsintaottelussa Albaniaa vastaan. Kreikka voitti ottelun 2–0. Ennen maajoukkue-esiintymistään Gkékas ei ollut koskaan aiemmin edustanut Kreikkaa edes nuorten maaotteluissa. Gkékas kuului myös Kreikan joukkueeseen vuoden 2005 Confederations Cupissa. Kaudella 2005–2006 larissalainen sai kokemusta eurocup-peleistä, kun Panathinaikos pelasi mestarien liigassa.

Saksan toiseksi ylimmällä liigatasolla pelannut VfL Bochum halusi hankkia kreikkalaishyökkääjän jo keväällä 2006, mutta Panathinaikosin vaatima 1,5 miljoonan euron hinta Gkékasista oli liian suuri saksalaisjoukkueelle.

Kesällä 2006 Panathinaikos osti Dimítris Salpingídisin PAOK Salonikista. Sopimus myös mahdollisti Gkékasin siirtymisen PAOK'iin. Gkékasin kieltäytyessä vaihtamasta seuraa, seuran omistaja Giánnis Vardinogiánnis lainasi hänet Saksan Bundesliigaan nousseeseen Bochumiin vaivaisella 300&nbsp;000:n euron siirtosummalla.

Bochumissa Gkékasista tuli nopeasti fanien suosikki ja he kutsuivatkin häntä ”Kreikkalaiseksi jumalaksi”. Gkékas voittikin ensimmäisellä kaudellaan Bundesliigan maalikuninkuuden 20 maalillaan ja Bochum säilytti sarjapaikkansa. Huhtikuussa 2007 Bayer 04 Leverkusen hankki kreikkalaisen pelioikeudet kaudeksi 2007–2008 4,7 miljoonalla eurolla.

## Lähteet

## Aiheesta muualla
*Artikkeli Gkékasista kickerissa
Licia Albanese

**Licia Albanese** (22. heinäkuuta 1909 Bari, Italia – 15. elokuuta 2014 New York, Yhdysvallat) oli italialais-yhdysvaltalainen sopraano. Italiassa uransa aloittanut Albanese muutti vuonna 1939 Yhdysvaltoihin ja teki pitkään yhteistyötä Metropolitan-oopperassa. Albanese tunnetaan erityisesti *[[Madama Butterfly]]n* pääroolista, jonka hän lauloi useita kertoja.

## Elämä
### Nuoruus ja uran alku
Albanese syntyi Barissa vuonna 1909. Hän alkoi laulaa sisarustensa kanssa jo lapsena ja pääsi 12-vuotiaana sopraano Giuseppina Baldassarre-Tedeschin oppilaaksi.

Albanese teki vuonna 1934 ensiesiintymisensä Milanon Teatro Liricossa. Hän oli harjoitellut varamiehenä *[[Madama Butterfly]]n* pääroolia ja pääsi lavalle toiseen näytökseen pääsopraanon sairastuttua. Ensiesiintyminen oli heti menestys, ja Albanese esiintyi tämän jälkeen useissa eurooppalaisissa oopperataloissa.

Milanon La Scalassa Albanese esiintyi ensimmäistä kertaa vuonna 1935, jolloin hän lauloi Laurettan roolin Giacomo Puccinin teoksessa *[[Gianni Schicchi]]*. Royal Opera Housessa Albanese debytoi vuonna 1937 Liùna Puccinin oopperassa *[[Turandot]]*. Royal Opera Housessa hän esiintyi myös *[[Falstaff]]in* Nannettana.

### Yhdysvaltoihin
Albanese muutti vuonna 1939 New Yorkiin ja debytoi seuraavana vuonna Metropolitan-oopperassa *Madama Butterflyn* pääroolissa. Siitä alkoi Metropolitanin ja Albanesen pitkä yhteistyö, sillä vuosien 1940–1966 välisenä aikana hän esiintyi yli 400:ssa näytöksessä Metropolitanin lavalla. Vaikka Albanese tunnetaan erityisesti *Madama Butterflyn* pääroolistaan, hän lauloi lähes 90 kertaa Giuseppe Verdin oopperan *[[La Traviata]]n* Violettan roolin. Metropolitan-oopperasta hän siirtyi vakituiseksi solistiksi San Franciscon oopperaan.

Albanese äänitti uransa aikana useita kertoja. Vuonna 1946 hän lauloi kapellimestari Arturo Toscaninin alaisuudessa *[[La bohème]]n 50-vuotisjuhlaäänityksessä. [[Stephen Sondheim]]in musikaalin *Follies'' konserttiversiossa Albanese esiintyi vuonna 1985. New Yorkin filharmonikkojen kanssa tehdystä esityksestä julkaistiin liveäänitys.

Albaneselle myönnettiin Yhdysvaltojen kansalaisuus vuonna 1945. Presidentti Bill Clinton palkitsi hänet vuonna 1995 National Medal of Artsilla, ja laulajanuran jälkeen Albanese piti muun muassa mestariluokkia ympäri maailmaa.

### Yksityiselämä
Albanese meni vuonna 1945 naimisiin pörssimeklari Joseph Gimman kanssa. Gimma oli Albanesen tavoin kotoisin Barista. He perustivat vuonna 1945 Licia Albanese-Puccini Foundation -säätiön, jonka tarkoituksena oli tukea nuoria laulajia.

## Lähteet
M/S Finnpartner

**M/S Finnpartner** () on Finnlinesin omistama ro-ro/matkustaja-alus. Se on rakennettu vuonna 1995 Stocznia Gdanskan telakalla Gdańskissa, Puolassa. Nykyisin aluksella liikennöi Nordö Link. *Finnpartner* on rekisteröity Ruotsin lipun alle ja sen kotisatama on Malmö. 

Finnpartnerin sisaralukset ovat M/S Finnhansa, M/S Finntrader ja M/S Transeuropa.

## Tekniset tiedot

Pituutta Finnpartnerilla on 183 metriä, leveyttä 29,9 metriä ja syväys on 7,4 metriä. Laivan koko tilavuus (bruttovetoisuus) on 32&nbsp;534 ja matkustus- ja lastitilojen tilavuus (nettovetoisuus) 9&nbsp;750. Aluksen kuollut paino eli kantavuus on 11&nbsp;600 tonnia. Aluksen lastikapasiteetti on 3&nbsp;050 kaistametriä. Laivan huippunopeus on 21,3 solmua ja jääluokitus 1A Super. 

Aluksen jäähdytyskonttikapasiteetti on 130. 

Laivan pääkoneina on neljä Zgoda-Sulzer 8ZAL40S -dieselmoottoria, jotka yhdessä kehittävät 23&nbsp;040 kilowatin tehon.

## Käyttöhistoria

15. heinäkuuta 1994 alus laskettiin vesille. 12. helmikuuta 1995 se luovutettiin FG-Shipping Oy:n omistukseen. FG-Shipping rekisteröi aluksen Suomen lipun alle. Kotisatamaksi tuli Helsinki. 18. helmikuuta alus aloitti liikennöinnin Helsingin ja Lyypekin välillä ja maaliskuussa Marjatta Härmälä kastoi aluksen *Finnpartneriksi*.

Vuonna 2000 Finnpartner rekisteröitiin Finnlinesin omistukseen. Lokakuun alussa 2001 alus siirtyi reitille Helsinki–Travemünde ja marraskuussa 2006 se teki yhden matkan välillä Helsinki–Århus.

Finnpartner meni huhtikuussa 2007 Remontowa-nimiselle telakalle Gdańskiin, Puolaan. Siellä alus konvertoitiin läpiajettavaksi ja siihen lisättiin matkustajapaikkoja. 28. elokuuta Nordö Link aloitti liikennöinnin aluksella, reitillä Malmö–Travemünde.

## Lähteet

## Aiheesta muualla
*Fakta om Fartyg – M/S Finnpartner 
*Finnpartnerista Finnlinesin sivuilla 
*The ferry site – M/F Finnpartner
Metateesi

**Metateesi** on bimolekulaarinen prosessi, jossa kaksi reagoivaa yhdistettä vaihtavat sidoksia. Metateesi tarkoittaa paikanvaihtamista. Havainnollistettu esimerkki metateesista:

:**AB + CD → AD + CB**

Reaktiotuotteiden väliset sidokset ovat samankaltaiset kuin lähtöaineiden. Reagoivat aineet voivat olla ionisidoksellisia tai kovalenttisidoksellisia.

## Reaktiotyypit
### Neutraloituminen
Neutraloituminen (neutralisaatio) on tavanomainen esimerkki metateesista. Reaktiossa happo ja emäs reagoivat ja reaktiotuotteina ovat suola ja vesi. Esimerkiksi:

:HCl(aq)  +   NaOH(aq) → NaCl(aq) + H2O(l)

### Vesiliuosten metateesi
Kahden epäorgaanisten suolojen välillä voi tapahtua metateesi. Reaktiotuotteista toinen ei ole liuennut veteen. Esimerkiksi:

:AgNO<sub>3</sub>(aq)  +  NaCl(aq)  →  AgCl(s)  +  NaNO<sub>3</sub>(aq)
:2AgNO3(aq)  + CaCl<sub>2</sub>(aq) → 2AgCl(s) + Ca(NO3)2(aq)

### Hapot ja karbonaatit
Eräs metateesin alatyyppi on reaktio, jossa happo ja karbonaatti regoivat keskenään. Reaktiotuotteina syntyy aina suolaa, vettä ja hiilidioksidia. Esimerkiksi: 
:CH3COOH (aq) + NaHCO3(s) → CH3COONa(aq) + CO2(g) + H2O(l)

## Alkeenien metateesi
Alkeenien metateesi on katalyyttinen reaktio, jossa alkeenien puolet vaihtavat paikkaa. Alkeenien metateesi tapahtuu siten, että katalyytti (esimerkiksi Grubbsin katalyytti) asettuu hiilihiili-kaksoissidoksen väliin "halkaisten" sen. Haljennut kakoissidos muodostaa uusia tuotteita samalla tavoin halkaistujen kaksoissidosten kanssa. esimerkiksi 2-buteeni + 3-hekseeni ←→ 2-penteeni. 
alkeenien metateesi on tasapainoreaktio.

## Lähteet

## Aiheesta muualla
*Animaatio metateesin havainnolistamista parinvaihtotanssin avulla
Tiit Madisson

**Tiit Madisson** (4. kesäkuuta 1950 – 21. kesäkuuta 2021) oli virolainen poliitikko, jota hänen vastustajansa pitivät kansallis­sosialistina, mutta joka itse piti itseään tutkivana kirjailijana ja yhteiskunta­kriitikkona, koska hän on ollut aiemmin merkittävä neuvosto­aikainen toisinajattelija. Hän oli Nationalistien keskusneuvosto -nimisen järjestön johtaja ja yksi Viron uudelleen itsenäistymiseen johtaneen muinaismuistoseuran perustajista.

Madisson tuomittiin 1980 neuvostovastaisesta toiminnasta neljän vuoden vankeuteen ja kahden vuoden karkotukseen. Hän oli mukana 1987–1988 toimineen Molotov-Rippendrop-sopimuksen tunnustamista ja julkistamista vaativan ryhmän *Molotov-Ribbentropi Pakti Avalikustamise Eesti Grupp* toiminnassa. Vuosina 1987–1990 hän oli Ruotsissa ja työskenteli Radio Free Europelle. Vuonna 1996 hänet tuomittiin uudelleen Virossa poliittisessa oikeudenkäynnissä vallankaappaussuunnitelmista, joista hänet kuitenkin armahdettiin jo vuoden vankeusajan jälkeen. 

Vuonna 2002 Madisson valittiin 1&nbsp;600 asukkaan Lihulan kunnanjohtajaksi. Maailmanlaajuiseksi uutisaiheeksi nousi, kun kuntaan pystytettiin elokuussa 2004 kirkon viereen, alueelle, jossa oli jo kaksi neuvostoaikaista muistomerkkiä, Waffen-SS-pukuista sotilasta esittävä patsas. Muistomerkin yhteydessä oli teksti "Virolaisille miehille, jotka taistelivat 1940–1945 bolševismia vastaan ja Viron itsenäisyyden palauttamisen puolesta." 

Juutalaisjärjestöt protestoivat tästä sekä Virossa että maailmalla. Viron poliisi poisti patsaan paikaltaan 2. syyskuuta 2004, mutta myöhemmin patsas palautettiin omistajalleen ja sijoitettiin museoon.

Syyskuussa 2004 Madisson julkaisi kirjan *Maailma uus kord* (Uusi maailmanjärjestys), jossa hän syytti juutalaisia välillisesti osuudesta molempien maailmansotien syttymiseen ja Venäjän lokakuun vallankumoukseen, Hitlerin rahoittamisesta ja salaliitosta maailman hallitsemiseksi. Kristalliyötä hän nimitti juutalaisten aiheuttamaksi provokaatioksi.

Vuonna 2006 hän julkaisi teoksen *Holokaust. XX sajandi masendavaim sionistlik vale* (Holokausti: 1900-luvun masentavin sionistinen valhe).

Kun Madisson ja hänen puolisonsa eivät painostuksen vuoksi enää onnistuneet saamaan Virosta töitä, Madissonit muuttivat syyskuussa 2010 Espanjaan, johon oli syntymässä virolaisten siirtokunta. Madisson muutti vuonna 2016 takaisin Viroon, jossa hän julkaisi muun muassa kirjan *Viron vapaussoturiliikkeen nousu ja tuho*.

## Teokset
*"Vastasseis" (1996)
*"Riigipööraja märkmik" (1999)
*"Maailma uus kord" (2004)
*"Lihula õppetund" (2005)
*"Holokaust. XX sajandi masendavaim sionistlik vale" (2006)
*"Riiki tappev kuumalaine" romaani (2009)
*"Vapsid. Vabadussõjalaste tõus ja häving 1929–1938"" (2016)

## Lähteet
* Looking for the truth behind Lihula (Baltic Times)
* CIS and Baltic States  (Stephen Roth Institute for Study of Contemporary Antisemitism and Racism)
* Tiit Madisson – ammattina kapinoitsija?  (Baltic Guide)
* Tiit Madisson juutide vandenõust  

### Viitteet
Turkin presidentinvaalit 2007

**Turkin presidentinvaalit 2007** järjestettiin Turkissa huhti&ndash;toukokuussa 2007. Maalle valittiin uusi presidentti viideksi vuodeksi. Järjestyksessään vaali oli yhdestoista.

Presidentti Ahmet Necdet Sezerin virkakausi päättyi 2007, jolloin maalle oli tarkoitus valita uusi presidentti. Hallitseva AKP-puolue asetti ehdolle ulkoministeri Abdullah Gülin, joka ei ensimmäisellä kierroksella saanut tarvittavaa enemmistöä. Gülin ehdokkuus sai opposition marssimaan ulos parlamentista. Häntä vastaan ja sekulaarisen Turkin puolesta järjestettiin miljoonan marssijan joukkomielenosoitus. Turkin asevoimien pääesikunnan päällikkö kenraali Yaşar Büyükanıt ilmaisi 27. huhtikuuta toiveensa, että presidentin pitäisi olla koko sydämestään uskollinen tasavallan periaatteille. Ensimmäisessä presidenttiäänestyksessä paikalla oli 361 edustajaa, joista 357 kannatti Gülia. Korkein oikeus kuitenkin tuomitsi äänestyksen, koska lain mukaan paikalla pitää olla 367 edustajaa. Poliittisen kriisin ratkaisemiseksi parlamentti päätti yksimielisesti järjestää vaalit 22. heinäkuuta, neljä kuukautta etuajassa. Parlamentti yritti myös perustuslainmuutoksella muuttaa presidentin suoralla kansanvaalilla valittavaksi, mutta presidentti Sezer esti veto-oikeudellaan muutoksen, jota piti tarpeettomana ja parlamentarismin vastaisena. 

Seuranneissa parlamenttivaaleissa hallitseva AKP sai lähes 47 prosenttia äänistä, 13 prosenttiyksikköä enemmän kuin edellisissä, ja määräenemmistön.

## Lähteet
Saariston tyttö

**Saariston tyttö** on Roland af Hällströmin ohjaama suomalainen melodraama vuodelta 1953. Aihe ja käsikirjoitus ovat Hilkka Helovuon, joka on Kaarlo Nuorvalan nimimerkki.

Elokuva kertoo kalastajapariskunnasta, joka saa vieraakseen hairahduksiaan pakenevan kaupunkilaisviettelijän. Se kuvaa saariston elinehtojen murrosta ja muuttoliikettä mantereelle. Ulkokohtaukset kuvattiin Ahvenanmaan Brändössä Jurmon saarella lukuun ottamatta myrskykohtausta, joka hankittiin valmiina Ruotsista, kun kuvausaikaan ei osunut riittävän tehoavia merenkäyntejä. Pääosassa oli turkulainen Mirja Mane. Elokuvan yleisömenestys jäi odotettua heikommaksi.

## Näyttelijät

Lähde

## Tuotanto

Fennada-Filmin Mauno Mäkelä haki elokuvalle elokuvatarkastamolta verovapautta perustellen: ”*Saariston tyttö* kuvaa rakentavassa mielessä saaristoväen vaikeuksia sekä rehellisesti ja aidosti saaristolaisten tapoja ja elämää”, mutta tarkastamo ei ollut samaa mieltä.

## Arviot

Aikalaiskriitikoilta tuli tylyä palautetta, mutta kuvausta kehuttiin yleisesti. Osansa kehuista sai Ruotsista hankittu myrskykuvauskin. *Tv-maailman* 34/2011 kriitikko kehui elokuvan visuaalista työtä, mutta piti tarinaa ontuvana.

## Palkinnot
* Jussi-palkinto: Elvi Saarnio – ”Martta”

## Lähteet
* *Suomen kansallisfilmografia 5*. Helsinki 2002.

### Viitteet

## Aiheesta muualla
* Saariston tyttö Yle Areenassa (katsottavissa toistaiseksi)
*
Nonnos

**Nonnos** (, ; 400-luku eaa.) oli antiikin kreikkalainen runoilija, joka oli kotoisin  Panopoliista Egyptistä. Hänen pääteoksensa on Dionysos-jumalasta kertova laaja eeppinen runoelma *[[Dionysiaka]]*.

## Elämä

Nonnos toimi 400-luvulla, tarkemmin noin vuosina 444–450 jaa. Hän oli kotoisin Egyptin Panopoliista (nykyinen Akhmim), ja näyttää eläneen hieman ennen Agathiasta, joka mainitsee hänet uusien () runoilijoiden joukossa. On epävarmaa, onko hän sama henkilö kuin Nonnos, jonka poikaa Soskhnaa Synesios suosittelee ystävilleen Anastasiokselle ja Pylaimeneelle. Nonnoksen katsotaan toimineen Aleksandriassa.

Muutoin Nonnoksen elämästä ei tiedetä mitään, paitsi että hän oli kristitty, minkä vuoksi häntä ei voi sekoittaa erääseen toiseen Nonnokseen, jonka *[[Suda]]* mainitsee. Koska Nonnoksen pääteos *Dionysiaka* käsittelee hyvin pakanallista aihetta, on joskus oletettu, että Nonnos olisi kirjoittanut sen ennen kääntymistään kristinuskoon, tai että se laadittiin pilkaksi pakanoiden teologiasta; mutta kumpikaan näkemys ei ole erityisen perusteltu, koska ei ole mitään syytä, miksi myös kristitty ei olisi voinut huvittua kirjoittamalla runon pakanallisista aiheista. Nonnoksen tuotannon perusteella vaikuttaa, ettei hän nähnyt pakanallista kulttuuria ja kristinuskoa kahtena vastakkaisena järjestelmänä, vaan toisiaan täydentävinä; tästä syystä hänen koko tuotantoaan voidaan pitää näiden kahden synteesinä.

## Teokset

Nonnoksen (tai hänen nimiinsä laitettuja) teoksia ovat:

* *[[Dionysiaka]]* (; lat. *Dionysiaca*) – Laaja eeppinen runoelma, joka kertoo Dionysoksesta, mutta liittää mukaan myös lukuisia muita mytologisia kertomuksia. Se on kirjoitettu heksametrimitassa, ja koostuu 48 kirjasta ja  säkeestä. Eepos on pisin antiikin ajalta säilynyt runoteos.Runoelma kertoo Dionysoksen syntymästä, nuoruudesta ja jumalalliseksi tunnustamisesta sekä erityisesti hänen suuresta sotaretkestään Intiaan. Se yhdistää sankarieepoksen, hymnisen jumalrunouden ja mytologisen ensyklopedisuuden piirteitä, ja edustaa myöhäisantiikille tyypillistä epiikkaa, jossa klassinen mytologinen aineisto yhdistyy retorisesti rikkaaseen ja kielellisesti äärimmäisen koristeelliseen tyyliin.
* *[[Parafraasi Johanneksen evankeliumista]]* (; lat. *Metaphrasis Evangelii Ioannei*) – Heksametrirunon muodossa kirjoitettu, 21 laulua ja  säettä käsittävä parafraasi eli mukaelma *[[Evankeliumi Johanneksen mukaan|Johanneksen evankeliumista]]*.
* *Kertomusten kokoelma ja selitys* () – Nonnoksen nimiin laitettu mutta mahdollisesti epäperäinen teos; Richard Bentley katsoi, että kokoelma on paljon Nonnosta tietämättömämmän henkilön tuote.

## Lähteet

## Aiheesta muualla
Carlo Bergonzi

**Carlo Bergonzi** (13. heinäkuuta 1924 Vidalenzo – 25. heinäkuuta 2014 Milano) oli italialainen tenori.

Bergonzi esitti ja levytti useita rooleja bel canto -tyylin oopperoissa sekä veristisissä teoksissa. Ennen kaikkea hänen nimensä kuitenkin yhdistetään Giuseppe Verdin tuotantoon. Hän oli mm. mukana herättämässä useita Verdin vähemmän tunnettuja oopperateoksia uudelleen henkiin.

Bergonzi syntyi Vidalenzossa, lähellä Parmaa. Hän teki 7. elokuuta 1947 debyyttinsä baritonina Giacomo Puccinin oopperan *[[La bohème]]* esityksessä. Hän siirtyi kuitenkin jo pian tenoriksi ja pääsi La Scalaan vuonna 1953. Bergonzin ensimmäinen esiintyminen Yhdysvalloissa tapahtui Lyric Opera of Chicagossa vuonna 1955. Hän esiintyi seuraavana vuonna New Yorkin Metropolitan-oopperassa. Covent Gardenissa hän debytoi 1962.

Bergonzi jatkoi 1970-luvulla esiintymistä merkittävissä oopperataloissa eri puolilla maailmaa. 1980-luvulla hän kuitenkin keskittyi enemmän pitämään resitaaleja. Hän esiintyi Metropolitan-oopperassa vuonna 1996 kapellimestari James Levinen juhlagaalassa: kapellimestari oli työskennellyt Metropolitanissa yhteensä 25 vuotta.

Laulajanuralta vetäydyttyään Bergonzi vietti suuren osan ajastaan Verdin oopperan mukaan nimetyssä *I due Foscari* -hotellissaan Bussetossa, jossa toimi myös *Accademia Verdiana*.

## Lähteet
Luettelo Jäniksen tähdistön tähdistä

**Luettelo [[Jänis (tähdistö)|Jäniksen]] tähtikuvion tähdistä**.

Taulukon sarakkeissa käytetyt lyhenteet:
* **HD** numero Henry Draper -luettelossa
* **HIP** numero Hipparcos-luettelossa
* **RA** Rektaskensio
* **DEC** Deklinaatio
* **Vis** Näennäinen kirkkaus
* **Abs** Absoluuttinen kirkkaus

## Lähteet

*
Megasport-urheilupalatsi

**Megasport-urheilupalatsi** (, aiemmin "Hodynka", *Ledovyi dvorets sporta na Hodynskom pole*) on monenlaiseen käyttöön soveltuva urheiluareena Moskovassa Venäjällä. Se valmistui joulukuussa 2006, ja sen katsojakapasiteetti on 14&nbsp;000. Areena toimi vuoden 2007 jääkiekon MM-kisojen pääareenana, ja on nykyisin toinen KHL:ssä pelaavan OHK Dinamon kotiareenoista. 

Tiedosto:Moscow Megasport Arena asv2018-08 img1.jpg|Areena ulkoapäin

## Lähteet

## Aiheesta muualla

*Megasport
Süleyman Demirel

**Sami Süleyman Gündoğdu Demirel** (1. marraskuuta 1924 Isparta – 17. kesäkuuta 2015 Ankara) oli turkkilainen poliitikko, maan yhdeksäs presidentti vuosina 1993–2000. Demirel toimi myös Turkin pääministerinä seitsemän kertaa.

## Elämäkerta

Demirel valmistui insinööriksi Istanbulin teknillisestä yliopistosta 1949. Hän oli Seyhan padon projekti-insinööri ja vuodesta 1954 patoviraston johdossa. Hän työskenteli myös Lähi-idän teknillisen yliopiston (ODTÜ) hydrauliikan luennoijana Ankarassa.

Demirel valittiin Oikeuspuolueen (Adalet Partisi) johtokuntaan. Puolue oli perustettu vuoden 1960 sotilasvallankaappauksen jälkeen hajotetun Demokraattisen puolueen seuraajaksi. Demirel valittiin puhemieheksi 1964 ja hän toimi varapääministerinä Suat Hayri Ürgüplün hallituksessa. Vuonna 1965 AP sai vaalivoiton ja Demirelistä tuli maan pääministeri. Vuoden 1969 vaaleissa AP:n valtakausi jatkui. Vuonna 1970 konservatiivi-islamistien vallan jatkuessa vasemmisto kävi levottomaksi ja 12. maaliskuuta 1971 pääesikunnan päällikkö lähetti muistion presidentti Cevdet Sunaylle vaatien voimakasta ja uskottavaa hallitusta. Demirel erosi samana päivänä ja vuoden 1971 vallankaappaukseksi nimitetyssä tapahtumaketjussa Nihat Erim muodosti kansallisen yhtenäisyyden hallituksen. Monet vasemmiston järjestöistä lakkautettiin.

Demirel oli pääministerinä myös 1975–1977, 1977–1978 ja 1979–1980. Kenan Evrenin johtaman vuoden 1980 vallankaappauksen jälkeen Demirelilta kiellettiin poliittinen toiminta kymmeneksi vuodeksi. Hän aloitti kuitenkin 1986 kampanjoinnin kieltoa vastaan ja 29. marraskuuta 1987 kansanäänestyksen jälkeen sai palata politiikkaan. Vain 18 päivää myöhemmin Demirel valittiin AP:n korvanneen Doğru Yol Partisin johtoon. Vuoden 1991 vaalien jälkeen hänestä tuli jälleen pääministeri koalitiohallituksessa sosiaalidemokraattien kanssa. Presidentti Turgut Özalin yllättävän kuoleman jälkeen parlamentti valitsi Demirelin maan presidentiksi seitsenvuotiskaudeksi 16. toukokuuta 1993.

Süleyman Demirelin yliopisto Ispartassa on nimetty hänen mukaansa.

## Lähteet

## Aiheesta muualla